එවැනි අපරාධ පිළිබඳ පැමිණිලි රාශියක් මේ වන විට අපරාධ පරීක්ෂණ දෙපාර්තමේන්තුවට ලැබී ඇති අතර ඒ සම්බන්ධයෙන් වන විමර්ශන කඩිනම් කර ඇතැම් අපරාධකරුවන් අත්අඩංගුවට ගැනීමට ද එම දෙපාර්තමේන්තුව කටයුතු කර තිබෙනවා.අපරාධකරුවන් හඳුනා ගැනීම සඳහා -එම දෙපාර්තමේන්තුව වැඩිදුරටත් සඳහන් කරන්නේ මෑත කාලයේදී අතිශය පෞද්ගලික හා අසභ්‍ය යැයි හැඟී යන වීඩියෝ දර්ශන කිහිපයක් අන්තර්ජාලයේ හුවමාරු වන බවත් සිවිල් ක්‍රියාකාරීන් ඒ පිළිබඳව අපරාධ පරීක්ෂණ දෙපාර්තමේන්තුවට කරන ලද පැමිණිලි වලට අනුව එම වීඩියෝ දර්ශන අන්තර්ජාලයට මුදාහැරීමට ක්‍රියා කළ පුද්ගලයන් හඳුනා ගැනීම සඳහා මෙහෙයුම් ක්‍රියාත්මක බවයි.විවාහක කාන්තාවන්, පාසල් ළමුන් සහ තරුණියන් ඉලක්ක කරගනිමින් ලිංගික අල්ලස් ලබා ගැනීම, අපහාස කිරීම, කප්පම් ඉල්ලා සිටීම අරමුණු කරගනිමින් අන්තර්ජාලයට මුදාහැර ඇති වීඩියෝ දර්ශන සහ ඡායාරූප රැසක් සම්බන්ධයෙන් අපරාධ පරීක්ෂණ දෙපාර්තමේන්තුවේ විශේෂ අවධානය යොමුකර ඇති බව සදහන්.දඬුවම් ලැබිය හැකි වරදක් - 1927 අසභ්‍ය ප්‍රකාශන සම්බන්ධ නීතිය, 2005 වර්ෂයේ දී අසභ්‍ය ප්‍රකාශන පනත ලෙස සංශෝධනය කර ඇති අතර ඒ අනුව පුද්ගලයන්ට හානි සිදුවිය හැකි මුද්‍රිත චිත්‍ර, සිතුවම්, සංඥා ඡායාරූප, පෝස්ටර්, චිත්‍රපට, වීඩියෝ දර්ශන බෙදාහැරීම, ළඟ තබාගැනීම, නිපදවීම, ආනයනය කිරීම හෝ අපනයනය කිරීම, ප්‍රසිද්ධ කරවීම දඬුවම් ලැබිය හැකි වැරදි බව දක්වා තිබෙනවා.දණ්ඩ නීති සංග්‍රහයේ 285, 286, 287 වගන්ති අනුව ඉහත සදහන් අපරාධයට සම්බන්ධ වූවන්ට මාස 03ක කාලයක් සිරගත කිරීමක්, දඩයක් නියම කිරීම හෝ ඒ දෙකම පැනවිය හැකි බව සදහන්.